In nomine etc. Notum etc., quod, propter multa servitia que poteramus habere a multis nobilibus terre nostre pro comitatu Nivernensi et Altisiodorensi qui in manus nostras venerant, Petrus, consanguineus noster, qui nunc est comes Nivernensis, concessit et quitavit nobis in perpetuum et heredibus nostris Montem-Argi, cum pertinentiis suis, in incrementum corone; et nos donavimus ei comitatum Nivernensem, et dedimus comitissam in uxorem, tali conventione quod si predictus comes comitatum perderet morte heredis sui et comitisse interveniente, et comitissa moreretur, nos redderemus comiti Montem-Argi. Quod, etc.